**Районна избирателна комисия Добрич**

**ПРОТОКОЛ**
№ 24-ПВР от 16.11.2021г.

Днес 16.11.2021г. в град Добрич се проведе заседание на РИК Добрич

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Мариян Радев Няголов |
| ЗАМ.-ПРЕДСЕДАТЕЛ: | Диана Илиева Далакманска |
| ЗАМ.-ПРЕДСЕДАТЕЛ: | Диляна Данаилова Василева |
| СЕКРЕТАР: |  |
| ЧЛЕНОВЕ: | Бранимир Димитров Вълчанов |
|   | Петя Райнова Карагеоргиева |
|   | Димчо Илиев Илиев |
|   |  |
|   | Върбан Димитров Върбанов |
|   | Руслава Ганчева Гаврилова |
|   | Христо Симеонов Симеонов |
|  | Наджие Али Адем |
|  | Галина Пеева Пенчева  |

ОТСЪСТВАТ: Мелекбер Мустафа Абил, , Атанас Георгиев Вълчев, Наджие Али Адем

Заседанието беше открито в 17:40 часа и председателствано от председателя на РИК - Добрич, Мариян Няголов

Същият предложи заседанието да се проведе при следния дневен ред:

1. Входящата кореспонденция.
2. Утвърждаване на графичен файл за предпечатен образец на бюлетина и тираж за втори тур в изборите за президент и вицепрезидент на републиката насрочени за 21 ноември 2021г.
3. Упълномощаване на членове на РИК - Добрич за приемане на бюлетините за Осми изборен район - Добрички и за осъществяване на контрол при транспортиране и доставка на същите, при произвеждане на втори тур в изборите за президент и вицепрезидент на републиката на 21 ноември 2021г.
4. Назначаване на технически сътрудници към РИК - Добрич при произвеждане на втори тур в изборите за президент и вицепрезидент на републиката на 21 ноември 2021г.
5. Разни.

 **По точка първа от дневния ред :**

Входящата кореспонденция бе докладвана от Диана Далакманска.

**По точка втора от дневния ред :**

Председателят на РИК – Добрич Мариян Няголов предложи за разглеждане утвърждаване на графичен файл за предпечатен образец на бюлетина и тираж за втори тур в изборите за президент и вицепрезидент на републиката насрочени на 21 ноември 2021г.

На основание чл. 72, ал. 1, т. 1, чл. 209, ал. 1, изр. Второ, ал.3 и чл. 342 ал.2 от Изборния кодекс и в изпълнение на Решение №544-ПВР/НС от 16.10.2021г. на ЦИК, Решение № 617-ПВР/НС от 24.09.2021 г. на ЦИК, както и писмо с изх.№ ПВР-15-26/16.11.2021г. на ЦИК, Районната избирателна комисия в Осми изборен район – Добрички,

**РЕШИ:**

УТВЪРЖДАВА графичния файл с предпечат на бюлетината за Осми изборен район – Добрички за произвеждане на втори тур в изборите за президент и вицепрезидент на републиката на 21 ноември 2021г.

Образецът на бюлетината, съдържащ имената и подписите на присъстващите членове на Районна избирателна комисия Осми изборен район – Добрички, да се приложи към Протокол №24-ПВР/НС от 16.11.2021 г. от заседанието,  като неразделна част.

ОДОБРЯВА тираж – 181 000 бр. /сто осемдесет и една хиляди/ за отпечатване на бюлетини за произвеждане на изборите за президент и вицепрезидент на републиката на 21 ноември 2021 г. в Осми изборен район – Добрички.

Гласували: 10 членове на РИК:

за: Мариян Радев Няголов, Диана Илиева Далакманска, Диляна Данаилова Василева, Петя Райнова Карагеоргиева, Бранимир Димитров Вълчанов, Димчо Илиев Илиев, Върбан Димитров Върбанов, Руслава Ганчева Гаврилова, Христо Симеонов Симеонов, Галина Пеева Пенчева

против: няма

**По точка трета от дневния ред :**

Председателят на РИК – Добрич Мариян Няголов предложи за разглеждане упълномощаването на членове на РИК - Добрич за приемане на бюлетините за Осми изборен район - Добрички и за осъществяване на контрол при транспортиране и доставка на същите, при произвеждане на втори тур в изборите за президент и вицепрезидент на републиката на 21 ноември 2021г.

На основание чл. 72, ал. 1, т. 13 от Изборния кодекс, във връзка с Решение № 617-ПВР/НС/24.09.2021г. на ЦИК и Наредбата за условията и реда за отпечатване и контрол върху ценни книжа, както и  писмо с рег. № ПВР-15-25 от 16.11.2021 г. на ЦИК, Районна избирателна комисия в Осми изборен район – Добрички

**РЕШИ:**

1. Районна избирателна комисия в Осми изборен район – Добрички упълномощава,
* Христо Симеонов Симеонов с ЕГН:.. и
* Мариян Радев Няголов с ЕГН:.., със следните права:

а/ да представляват комисията при приемане, предаване и транспортиране на отпечатаните хартиени бюлетини и изборните книжа за Осми изборен район – Добрички от печатницата на БНБ (или друга изрично определена  печатница изпълнител);

б/ да осъществяват контрол при транспортирането и доставката на бюлетините;

в/ да подпишат приемо-предавателни протоколи за приемане, респективно предаване на бюлетините.

1. Членовете на РИК-Добрич по т.1 от настоящото решение, съвместно с упълномощените представители на Областна администрация град Добрич, да присъстват при предаване и приемане на отпечатаните хартиени бюлетини и изборни книжа за Осми изборен район – Добрички за произвеждане на втори тур в изборите за президент и вицепрезидент на Република България, насрочени за 21.11.2021 г., да подпишат съставените за целта протоколи от името на РИК-Добрич, да осъществят контрол при транспортирането, доставката и съхранението на бюлетините и изборните книжа територията на Осми изборен район – Добрички.

Препис от решението  да се изпрати на Централната избирателна комисия и „Печатница на БНБ“ АД за сведение.

Гласували: 10 членове на РИК

за: Мариян Радев Няголов, Диана Илиева Далакманска, Диляна Данаилова Василева, Петя Райнова Карагеоргиева, Бранимир Димитров Вълчанов, Димчо Илиев Илиев, Върбан Димитров Върбанов, Руслава Ганчева Гаврилова, Христо Симеонов Симеонов, Галина Пеева Пенчева

против: няма

**По точка четвърта от дневния ред :**

Председателят на РИК – Добрич Мариян Няголов предложи за разглеждане назначаване на технически сътрудници към РИК - Добрич при произвеждане на втори тур в изборите за президент и вицепрезидент на републиката на 21 ноември 2021г.

 В РИК-Добрич са постъпили кандидатури за назначаване като специалисти – технически сътрудници към РИК при приемането на протоколите от СИК след изборния ден и подготовката за предаването на книжата в ЦИК, както следва:

Мария Вълчанова Йорданова от гр. Добрич

Гьокан Гюрхай Рамадан от гр. Добрич

Алтай Билент Фейзула от гр. Добрич

Ростислав Кирилов Кирилов от гр. Добрич

Желязко Стоянов Пеев от гр. Добрич

Руслан Горанов Георгиев от гр. Добрич

Ерхан Керимов Ибрямов от гр. Добрич

Стелияна Георгиева Димитрова от гр. Добрич

 На основание чл. 72, ал. 1, т. 1 от ИК и във връзка с т. 8 от Решение № 542-ПВР/НС от 16.09.2021г. на ЦИК , Районна избирателна комисия в Осми изборен район – Добрички,

**РЕШИ:**

I. Одобрява кандидатурите на:

1. Ростислав Кирилов Кирилов от гр. Добрич – специалист- технически сътрудник;
2. Мария Вълчанова Йорданова от гр. Добрич – специалист- технически сътрудник
3. Гьокан Гюрхай Рамадан от гр. Добрич – специалист- технически сътрудник
4. Алтай Билент Фейзула от гр. Добрич – специалист- технически сътрудник
5. Желязко Стоянов Пеев от гр. Добрич – специалист- технически сътрудник;
6. Руслан Горанов Георгиев от гр. Добрич – специалист- технически сътрудник;
7. Ерхан Керимов Ибрямов от гр. Добрич – специалист- технически сътрудник;
8. Стелияна Георгиева Димитрова от гр. Добрич – специалист-технически сътрудник;

II. Предлага на Областния управител със същите да бъде сключен договор.

III. Препис от решението да се изпрати на Областния управител на Област с административен център гр. Добрич за сключване на договори.

Гласували: 10 членове на РИК:

за: Мариян Радев Няголов, Диана Илиева Далакманска, Диляна Данаилова Василева, Петя Райнова Карагеоргиева, Бранимир Димитров Вълчанов, Димчо Илиев Илиев, Върбан Димитров Върбанов, Руслава Ганчева Гаврилова, Христо Симеонов Симеонов, Галина Пеева Пенчева

против: няма

Поради изчерпване на дневния ред закривам заседанието на Районната избирателна комисия

Свиквам следващото заседание на 17.11.2021г. от 17:30 часа.

(Заседанието е закрито в 18:05 часа)

ПРЕДСЕДАТЕЛ:

/Мариян Няголов/

ЗАМ.-ПРЕДСЕДАТЕЛ:

 /Диана Далакманска/